Október vége óta nyomoz a rendõrség a Bunge-ügyben
Az index.hu úgy tudja, ez volt az egyik olyan ügy, amely miatt magyar kormánytisztviselõknek és kormányhoz közel álló üzletembereknek megtiltották a beutazást az USA-ba.
Október vége óta nyomoz a rendõrség ismeretlen tettes ellen befolyással üzérkedés miatt a Bunge amerikai étolajgyártó céget érintõ ügyben - értesült az MTI pénteken. Az ügyet az index.hu hozta nyilvánosságra, amely szerint az amerikai céget kormányközeli vállalatok keresték meg azért, hogy a vele kötendõ stratégiai megállapodás révén szerzett pénzek egy részét "visszacsorgassa".
Az ORFK Kommunikációs Osztálya az MTI-vel azt közölte: 2014. október 21-én rendeltek el nyomozást az index.hu oldalán 2014. október 20-án megjelent cikk alapján ismeretlen tettes ellen.
Az index.hu pénteken azt írta: tudomása szerint ez volt az egyik olyan ügy, amely miatt magyar kormánytisztviselõknek és kormányhoz közel álló üzletembereknek megtiltották a beutazást az Egyesült Államokba. A portál szerint a Legfõbb Ügyészség pénteken bejelentett bûnügyi jogsegélykérelme is ezzel a nyomozással függ össze.
A Legfõbb Ügyészség pénteken jelezte az MTI-nek, hogy bûnügyi jogsegélyt kért egy folyamatban lévõ büntetõügyben az Amerikai Egyesült Államok Igazságügyi Minisztériumától. Ennek tartalmáról részleteket nem közöltek, de megerõsítették, hogy összefüggésben van a beutazási tilalommal kapcsolatban korábban elküldött jogsegélyi megkereséssel.
A Legfõbb Ügyészség közleményében emlékeztetett: az Amerikai Egyesült Államok által elrendelt beutazási tilalommal kapcsolatban Polt Péter legfõbb ügyész megkereste Eric Holdert, az Egyesült Államok igazságügyi miniszterét, egyben legfõbb ügyészét.
A jogsegélyi megkeresésben a legfõbb ügyész minden olyan adat átadását kérte, amelyet a vonatkozó jogszabályok lehetõvé tesznek.
André Goodfriend október 20-án - korábbi sajtóhírekre reagálva - jelentette be, hogy hat érintettje van az Egyesült Államok által korrupciógyanú miatt elrendelt beutazási tilalomnak: mind a hatan a kormány alkalmazottai, vagy kapcsolatban állnak a kormánnyal.
Vida Ildikó, a Nemzeti Adó- és Vámhivatal (NAV) elnöke a Magyar Nemzetnek adott, november 5-ém megjelent interjújában elismerte, hogy több kollégájával együtt azok között van, akiknek korlátozták beutazását az Egyesült Államokba.
Vida Ildikó ügyvivõje csütörtökön közölte az MTI-vel, hogy védence feljelentetést és keresetet nyújtott be André Goodfriend ellen. Futó Barnabás azt mondta: a Központi Nyomozó Fõügyészségen nagy nyilvánosság elõtt, jelentõs érdeksérelmet okozó rágalmazás miatt jelentették fel az amerikai ügyvivõt, mert hivatalos személyi minõségében sértette meg a NAV elnökét.
A Fõvárosi Törvényszéken pedig jó hírnév megsértése miatt nyújtottak be keresetet - tette hozzá.
A NAV elnökének ügyvédje közölte: konkrétan a múlt csütörtökön megjelent, a Heti Válasznak adott interjúban tett sértõ kijelentése miatt tettek feljelentés.
A budapesti amerikai nagykövetség ügyvivõje a Heti Válasz múlt heti interjújában arról beszélt, hogy az Egyesült Államoknak tudomása van a magyar adóhatóságon belüli csalásokról, és információi szerint ezekben az ügyekben nem indult nyomozás. André Goodfriend a lap kérdésére, hogy vannak-e bizonyítékaik, azt mondta: "azok a bizonyítékaink vannak, amelyeket megkapott a magyar kormány is".
Az, hogy egyeseket nem engednek be az Egyesült Államokba, annyit jelent, "úgy hisszük, vannak olyan kormányalkalmazottak, akik korrupt cselekményekben vesznek részt" - mondta. Az ügyvivõ a kitiltási ügy konkrét érintettjeirõl nem beszélt, de azt mondta: az az információ, amelyre a beutazási tilalmat alapozták, nem pusztán arra vonatkozik, hogy az érintettek keveset tettek a csalások ellen.
Ha valaki jó szándékú, de nem tesz eleget a csalás megakadályozásáért, az természetesen nem minõsül korrupt cselekménynek - jegyezte meg André Goodfriend.
USA rendõrség NAV